740.010

Ordinaziun chantunala da chatscha (OCC)

dals 29-05-1998 (versiun dals 01-12-2016)

sa basond sin l'art. 20 e sin l'art. 33 da la lescha chantunala da chatscha1) *

relaschada dal cussegl grond ils 29 da matg 19982)

1. Object e champ d'applicaziun

Object

Art.  1 1 Questa ordinaziun regla a)

b) * … c)

ils princips da la planisaziun da la chatscha;

la prevenziun cunter donns da selvaschina sco er l'indemnisaziun da donns da selvaschina.

Perimeter dals donns da selvaschina dal parc naziunal svizzer

Art.  2 1 La prevenziun e l'indemnisaziun da donns da selvaschina en il perimeter dals donns da selvaschina dal parc naziunal svizzer sa drizza tenor las cunvegnas tranter la fundaziun "Parc naziunal svizzer" ed il chantun sco er las vischnancas.

2 La   regenza   regla   l'execuziun.   Per   quest   intent   po   ella   far   cunvegnas correspundentas cun la fundaziun "Parc naziunal svizzer" e cun las vischnancas.

Egualitad da las schlattainas

Art.  3 1 Las   indicaziuns   davart   las   persunas,   las   funcziuns   e   las   professiuns   en   questa ordinaziun executiva sa refereschan ad omaduas schlattainas, uschenavant ch'i na resulta nagut auter or dal senn da las disposiziuns.

1) DG 740.000 2) M dals 17 da favrer 1998, 3; PCG 1998/99, 173 * tabellas da las modificaziuns a la fin dal relasch

1

740.010

2. Planisaziun da la chatscha

Noziun

Art.  4 1 La planisaziun da la chatscha cumpiglia la procuraziun da la basa, la concepziun dals plans da prelevaziun ed ina controlla dal success.

Dimensiun

Art.  5 1 La chatscha sto vegnir planisada per ils capricorns sco er per ils tschiervs, per ils chavriels e per ils chamutschs.

2 La   planisaziun   da   la   chatscha   per   ils   capricorns   vegn   fatga   a   norma   dal   dretg federal.

3 Per   las   ulteriuras   spezias   da   selvaschina   sto   vegnir   fatga   ina   planisaziun   da chatscha, sch'ella è necessaria per proteger la spezia sezza, per limitar ils donns da selvaschina,   per   mantegnair   la   varietad   da   las   spezias   u   per   cumbatter   cunter epidemias d'animals.

Art.  6

Procurar la basa 1. far inventaris

1 L'uffizi   cumpetent   registrescha   la   derasaziun   dals   effectivs   da   selvaschina   ed eruescha ils effectivs. * 2 Cun ils inventaris vegnan registrads la grondezza, la structura da las schlattainas e da la vegliadetgna sco er il svilup dals effectivs da selvaschina.

3 L'uffizi cumpetent metta ils singuls effectivs en relaziun cun las autras spezias da selvaschina, cun la purschida da nutriment e cun la multiplicaziun e giuditgescha la grondezza supportabla. *

2. examinaziun da la selvaschina

Art.  7 * 1 L'uffizi cumpetent constatescha il stadi general e spezialmain il stadi da sanadad dals effectivs da selvaschina. Per quest intent examinescha el selvaschina sajettada, tschiffada e disgraziada.

Art.  8

3. situaziun dals donns da selvaschina a) selvicultura

1 Ils donns da selvaschina chaschunads vi dal guaud dastgan esser mo uschè gronds ch'ina regiuvinaziun cun spezias da plantas che correspundan al lieu e che servan sco basa per mantegnair il guaud en moda persistenta è garantida per regla senza mesiras da protecziun spezialas.

2 Las influenzas èn supportablas, sch'i vegn garantida ina regiuvinaziun natirala cun spezias da plantas che correspundan al lieu sin almain 75 pertschient da la surfatscha dal guaud en la regiun.

2

740.010

b) agricultura

Art.  9 1 Il   donn   da   selvaschina   chaschunà   vi   da   las   culturas   agriculas   na   dastga   betg pregiuditgar en moda exagerada la cultivaziun.

2 Ils donns èn exagerads, sche la perdita da la racolta surpassa sin pliras surfatschas pliras giadas 15 pertschient en ina regiun.

4. protecziun da la natira e da las spezias

Art.  10 1 Singulas   spezias   da   selvaschina   na   dastgan   betg   prender   suramaun,   uschia   che autras spezias d'animals u da plantas vegnan periclitadas en lur existenza.

Art.  11

Plans da prelevaziun:

1. princips

1 Sa basond sin las retschertgas fatgas fa l'uffizi cumpetent ils plans da prelevaziun.

Quests   plans   fixeschan   las   quotas   che   ston   vegnir   prelevadas   dals   effectivs   da selvaschina. * 2 Ils giavischs da l'agricultura e da la selvicultura sco er da la protecziun da la natira ston vegnir resguardads adequatamain.

3 Nua   ch'il   dumber   da   selvaschina   è   memia   grond   u   nua   che   la   selvaschina chaschuna donns exagerads u nua ch'ella periclitescha autras spezias d'animals u da plantas sto l'effectiv vegnir reducì.

2. approvaziun

Art.  12 1 Ils plans da prelevaziun per las spezias da selvaschina permessas vegnan tractads da la cumissiun chantunala da chatscha. L'approvaziun fa la regenza.

2 L'approvaziun dals plans da prelevaziun per las spezias da selvaschina protegidas sa drizza tenor il dretg federal.

3. Chatscha speziala

Art.  13 *

Art.  14 *

…

…

3

740.010

4. Prevenziun ed indemnisaziun da donns da selvaschina

4.1. DISPOSIZIUNS COMMUNABLAS

Mesiras generalas

Art.  15 1 Per limitar e reparar ils donns da selvaschina prendan las autoritads chantunalas e communalas cumpetentas las mesiras necessarias en il rom da lur cumpetenzas per regular ils effectivs da selvaschina e per mantegnair spazis da viver confurms a la selvaschina.

2 Proprietaris da bains immobigliars, fittadins e proprietaris da guaud èn obligads da sustegnair questas mesiras e da las realisar a norma da las disposiziuns legalas.

Art.  16 *

…

4.2. AGRICULTURA

Art.  17

Prevenziun da donns da selvaschina:

1. mesiras da defensiun che pon vegnir pretendidas 1 Proprietaris da bains immobigliars, fittadins e cultivaturs èn obligads da prender las mesiras   da   defensiun   che   pon   vegnir   pretendidas   per   prevegnir   a   donns   da selvaschina. Pretendidas pon vegnir spezialmain las suandantas mesiras:

a)

plazzar   culturas   intensivas   periclitadas   davent   da   territoris   exponids   a   la selvaschina;

far saivs enturn culturas intensivas periclitadas considerablamain;

pertgirar animals da niz per als proteger cunter animals da rapina.

b)

c)

2. mesiras da defensiun cun dretg da survegnir contribuziuns

Art.  18 1 A   proprietaris   da   bains   immobigliars   ed   a   fittadins   pon   vegnir   concedidas contribuziuns   per   far   saivs   enturn   las   culturas   intensivas   periclitadas considerablamain.

2 Per far saivs enturn ierts dasper chasa na vegnan concedidas naginas contribuziuns.

3. tariffa e garanzia da la contribuziun

Art.  19 1 Il chantun conceda als custs imputabels ina contribuziun da 20 pertschient fin 60 pertschient. L'import da la contribuziun sa drizza particularmain tenor il fatg, sche las   saivs   servan   per   part,   per   gronda   part   u   exclusivamain   a   la   defensiun   da selvaschina. * 2 Las contribuziuns vegnan concedidas mo, sch'ellas èn vegnidas garantidas ordavant dal departament cumpetent.

4

740.010

Art.  20

Indemnisaziun dals donns da selvaschina 1. object

1 Il   donn   che   vegn   chaschunà   da   la   selvaschina   permessa   e   da   capricorns   vi   da culturas agriculas e vi d'animals da niz vegn indemnisà dal chantun. La perdita da la racolta po vegnir indemnisada er en furma d'ina cumpensaziun reala.

2 Sch'il donn po vegnir reducì tras ina nova plantaziun, vegn indemnisada la lavur supplementara.

3 Il   chantun   indemnisescha   ils   donns   chaschunads   da   las   spezias   da   selvaschina protegida luf-tscherver, evla, urs, luf, schacal mellen, castur e ludra, uschenavant che quels na vegnan betg surpigliads da la confederaziun. *

Art.  21 2. exclusiun u reducziun 1 Il dretg da survegnir ina indemnisaziun scroda, sche:

a)

la perdita da la racolta è sut 5 pertschient;

b) * il donn per cultivatur è pli pitschen che 200 francs;

c)

2 Il dretg da survegnir ina indemnisaziun scroda u vegn reducì, sche:

a)

b)

ins dastga prender mesiras d'agid a sasez.

il donn è vegnì annunzià memia tard;

l'annunzia dal donn cuntegna indicaziuns evidentamain faussas u che mainan en errur;

la racolta n'è per atgna culpa betg vegnida fatga a temp util;

il donnegià n'ha betg prendì las mesiras da defensiun ch'ins po pretender;

il donnegià ha er chaschunà il donn.

c)

d)

e)

3. stimaziun dal donn

Art.  22 1 Ils organs da stimaziun han da constatar senza retard il motiv e l'import dal donn e da far in protocol dal donn. Exista la speranza che la cultura donnegiada sa remettia, po vegnir spetgà cun la stimaziun fin avant la racolta.

4. custs da la stimaziun

Art.  23 1 Ils   custs   da   la   stimaziun   surpiglia   per   regla   il   chantun.   Al   chaschunader   da   la stimaziun pon vegnir adossads ils custs per part u dal tuttafatg, sche la stimaziun mussa che:

a)

b)

il donn sto evidentamain vegnir attribuì ad in auter motiv che a la selvaschina;

i sa tracta d'in donn da bagatella.

5. decisiun

Art.  24 * 1 Sche la stimaziun dal donn vegn renconuschida dal donnegià, è la decisiun dals organs da stimaziun definitiva. Autramain decida l'uffizi cumpetent davart l'import dal donn. El po dumandar experts da far in giudicament.

5

740.010

4.3. SELVICULTURA

Princip

Art.  25 * 1 Sche la surfatscha dal guaud, sin la quala la regiuvinaziun natirala cun spezias da plantas   che   correspundan   al   lieu   è   garantida   malgrà   l'influenza   da   selvaschina permessa u da capricorns, sch'ella importa regiunalmain main che 75 pertschient u sche   questa   influenza   è   previsibla,   prenda   il   chantun   las   mesiras   da   chatscha   e forestalas necessarias en il rom da la prevenziun e da l'indemnisaziun dals donns da selvaschina, per limitar u per reparar ils donns da selvaschina.

Art.  26 * Giudicament da la situaziun dals donns da selvaschina 1 L'uffizi   cumpetent   giuditgescha   periodicamain   la   situaziun   dals   donns   da selvaschina. La basa per il giudicament da la situaziun dals donns da selvaschina furman surtut il stadi da l'effectiv dal guaud giuven sco er l'influenza sin l'effectiv dal guaud giuven che po vegnir attribuida a la selvaschina.

Contribuziuns per prevegnir e per reparar donns da selvaschina

Art.  27 1 Sch'il giudicament da la situaziun dals donns da selvaschina mussa ch'igl exista in basegn   d'agir,   elavureschan   ils   uffizis   cumpetents   in   concept.   Quest   concept   sto mussar tge mesiras da chatscha e forestalas e tge autras mesiras ch'èn necessarias per limitar u per reparar ils donns da selvaschina, e quant che questas mesiras custan. * 2 En il rom dals concepts per limitar e per reparar ils donns da selvaschina ha la regulaziun dals effectivs da la selvaschina d'ungla prioritad avant mesiras tecnicas.

3 Las mesiras tenor il concept ston vegnir coordinadas sche pussaivel cun ils projects forestals e da tgira currents u previs.

Approvaziun dals concepts

Art.  28 1 Ils concepts per limitar u per reparar donns da selvaschina vegnan approvads dal departament cumpetent. Ils proprietaris da guaud ston vegnir tadlads ordavant.

Contribuziuns dal chantun

Art.  29 1 Il  chantun  conceda  ina  contribuziun  da  40  pertschient   als  custs  imputabels  per mesiras per tgirar biotops, per plantaziuns, per far saivs enturn plantaziuns ed enturn regiuvinaziuns natiralas sco er per mesiras da protecziun singulas, e quai cun resalva da l'artitgel 30 litera c da questa ordinaziun. * 2 … * 3 Las   contribuziuns   chantunalas   vegnan   concedidas   mo,   sch'ellas   èn   vegnidas garantidas   ordavant   dal   departament   cumpetent   e   sch'il   proprietari   da   guaud surpiglia ils custs restants.

6

740.010

Exclusiun da contribuziuns

Art.  30 1 Contribuziuns na vegnan betg pajadas, sche:

a)

il proprietari da guaud n'ha betg realisà mesiras ordinadas u recumandadas per limitar u per reparar ils donns da selvaschina;

igl èn vegnidas fatgas plantaziuns cun spezias da plantas che na correspundan betg al lieu ed en moda betg confurma a las enconuschientschas da l'ecologia forestala;

mesiras   vegnan   gia   confinanziadas   a   basa   da   la   legislaziun   federala   e chantunala davart il guaud.

b)

c)

Mesiras preventivas

Art.  31 1 Il departament cumpetent po da tut temp ordinar da sai ora u sin dumonda dals proprietaris   da   guaud   mesiras   preventivas   per   limitar   u   per   reparar   ils   donns   da selvaschina, sche quellas mesiras èn urgentas, sch'ellas n'èn anc betg previsas en il rom   da   projects   forestals   e   da   tgira   u   en   concepts   tenor   l'artitgel 27   da   questa ordinaziun   e   sch'i   n'exista   nagin   motiv   d'exclusiun   tenor   l'artitgel 30   da   questa ordinaziun.

4.4. EXECUZIUN E MEDS LEGALS

Execuziun

Art.  32 1 La regenza regla la procedura en il sectur da la prevenziun e da l'indemnisaziun dals   donns   da   selvaschina.   Ella   fixescha   particularmain   ils   custs   imputabels   per mesiras per:

a)

b)

2 Il departament cumpetent elegia ils organs da stimaziun per la stimaziun da donns vi da las culturas agriculas.

prevegnir donns da selvaschina en il sectur da l'agricultura;

limitar e reparar donns da selvaschina en il sectur da la selvicultura.

Art.  33 *

…

5. Disposiziuns finalas

Aboliziun dal dretg vertent

Art.  34 1 L'ordinaziun executiva tar la lescha chantunala da chatscha dals 28 da favrer 1989 3)

vegn abolida.

3) CUL 1989, 2152

7

740.010

Disposiziun transitorica

Art.  35 1 Dumondas da contribuziun ch'èn pendentas il mument da l'entrada en vigur da questa ordinaziun vegnan giuditgadas tenor il dretg vegl.

Art.  36 1 La regenza fixescha il termin che questa ordinaziun entra en vigur.4)

Entrada en vigur

4) messa en vigur cun CR dals 8 da december 1998 per il 1. d'avrigl 1999

8

740.010

Tabella da las modificaziuns - tenor conclus

Conclus 29-05-1998 11-03-2003 11-03-2003 11-03-2003 11-03-2003 11-03-2003 14-02-2006 14-02-2006 14-02-2006 14-02-2006 14-02-2006 14-02-2006 14-02-2006 14-02-2006 14-02-2006 14-02-2006 14-02-2006 14-02-2006 31-08-2006 18-10-2016 18-10-2016 18-10-2016

Entrada en vigur 01-04-1999 01-12-2003 01-12-2003 01-12-2003 01-12-2003 01-12-2003 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-12-2016 01-12-2016 01-12-2016

Element relasch Art. 19 al. 1 Art. 21 al. 1, b)

Art. 25 Art. 29 al. 1 Art. 29 al. 2 ingress Art. 1 al. 1, b)

Art. 6 al. 1 Art. 6 al. 3 Art. 7 Art. 11 al. 1 Art. 13 Art. 14 Art. 16 Art. 24 Art. 26 Art. 27 al. 1 Art. 33 Art. 20 al. 3 Art. 29 al. 1 Art. 29 al. 2

Modificaziun emprima versiun midada midada revisiun totala midada midada midada aboliziun midada midada revisiun totala midada aboliziun aboliziun aboliziun revisiun totala revisiun totala midada aboliziun midada midada aboliziun

Publicaziun en la CUL - - - - - - - - - - - - - - - - - - 2006, 5021 2016-026 2016-026 2016-026

9

740.010

Tabella da las modificaziuns - tenor element

Element relasch ingress Art. 1 al. 1, b)

Art. 6 al. 1 Art. 6 al. 3 Art. 7 Art. 11 al. 1 Art. 13 Art. 14 Art. 16 Art. 19 al. 1 Art. 20 al. 3 Art. 21 al. 1, b)

Art. 24 Art. 25 Art. 26 Art. 27 al. 1 Art. 29 al. 1 Art. 29 al. 1 Art. 29 al. 2 Art. 29 al. 2 Art. 33

Conclus 29-05-1998 14-02-2006 14-02-2006 14-02-2006 14-02-2006 14-02-2006 14-02-2006 14-02-2006 14-02-2006 14-02-2006 11-03-2003 18-10-2016 11-03-2003 14-02-2006 11-03-2003 14-02-2006 14-02-2006 11-03-2003 18-10-2016 11-03-2003 18-10-2016 31-08-2006

Entrada en vigur 01-04-1999 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-01-2007 01-12-2003 01-12-2016 01-12-2003 01-01-2007 01-12-2003 01-01-2007 01-01-2007 01-12-2003 01-12-2016 01-12-2003 01-12-2016 01-01-2007

Modificaziun emprima versiun midada aboliziun midada midada revisiun totala midada aboliziun aboliziun aboliziun midada midada midada revisiun totala revisiun totala revisiun totala midada midada midada midada aboliziun aboliziun

Publicaziun en la CUL - - - - - - - - - - - 2016-026 - - - - - - 2016-026 - 2016-026 2006, 5021

10